Craiova Live

Spărgătorul de nuci / Craiova Muzicală 2025
2025-11-14 19:00 - 20:30 (Europe/Bucharest) | Filarmonica Oltenia, Calea Unirii, nr. 16, Craiova, Dolj, 200585, România
VINERI, 14 NOIEMBRIE 2025, ORA 19:00 Deschiderea Festivalului „Craiova Muzicală”, ediția 52 SPĂRGĂTORUL de NUCIORCHESTRA SIMFONICĂ A FILARMONICII „OLTENIA” DIRIJOR: RADU ZAHARIA SOLIST: ROBERT BAȘCOVEANU (pian)————În program:– Serghei Rahmaninov: Concertul nr. 2 în Do minor pentru pian și orchestră, op. 18– Piotr Ilici Ceaikovski: Suita de balet „Spărgătorul de nuci” (selecțiuni)————Prețuri bilete: 50 lei | 15 lei (elevi, studenți, seniori) 0251 414 698 | Luni–Vineri, 10:00–18:00
Concert inclus în Abonamentul Melomanului.

Lansare de carte „Umbrele neantului” de Munir Mezyed
2025-11-13 18:00 - 19:00 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
Muzeul Cărții și Exilului Românesc găzduiește joi, 13 noiembrie 2025, la ora 18.00, lansarea volumului „Umbrele neantului”, a autorului Munir Mezyed, poet, romancier, traducător și vizionar palestinian de origine iordaniană, stabilit în România.
„Umbrele neantului”, ultima apariție a autorului Munir Mezyed, este un volum de poezie, trilingv, scris în limbile engleză, română și spaniolă.
La evenimentul de lansare a volumului, alături de autor se vor afla invitații:
✔ Cristina Gelep – Asistent de cercetare științifică în cadrul Muzeului Cărții și Exilului Românesc
✔ Lector univ. dr. Elena Georgiana Dilă
✔ Referent științific Oana Băluica
✔ Corina-Elena Vasile, traducător
Volumul Umbrele neantului al poetului Munir Mezyed se impune printr-un titlu care funcționează ca o metaforă totalizatoare a unei viziuni poetice ce articulează existența între plenitudine și absență, între lumină și gol. În tradiția literaturii universale, termenii „umbră” și „neant” trimit la două dimensiuni fundamentale ale imaginarului: umbra – ca dublu al ființei, reflex al conștiinței în fața transcendenței (de la Platon și până la Jung), și neantul – ca expresie a limitei ontologice (de la Heidegger la Sartre). Prin juxtapunerea lor, poetul configurează un spațiu intermediar, liminal, între ființă și dispariție, între memorie și uitare, în care poezia însăși devine un act de rezistență în fața neantului.- Cristina Gelep – Asistent de cercetare științifică în cadrul Muzeului Cărții și Exilului Românesc
Munir Mezyed a scris numeroase cărți și articole, atât în limba română, cât și în limba arabă, și este fondatorul unei organizații non-guvernamentale, intitulată „Fundația Munir Mezyed pentru Arte și Cultură”. Poeziile sale au fost publicate în mai multe țări și traduse în limbile română, spaniolă, franceză, italiană, poloneză, daneză, greacă, germană, portugheză, sârbă, slovenă, albaneză, indonesiană, persană, hindi, chineză etc.

Recital de pian Andrew McCormack la Muzeul de Artă Craiova
2025-11-12 18:00 - 19:00 | Muzeul de Artă Craiova, Calea Unirii, nr. 15, Craiova, Dolj, România
𝑨𝒏𝒅𝒓𝒆𝒘 𝑴𝒄𝑪𝒐𝒓𝒎𝒂𝒄𝒌 𝒓𝒆𝒗𝒊𝒏𝒆 𝒍𝒂 𝑪𝒓𝒂𝒊𝒐𝒗𝒂!

Pianistul britanic Andrew McCormack a cucerit publicul la Craiova Jazz Festival 2024, cu acel parfum newyorkez al marilor scene de jazz.

Elegant, carismatic, format pe Coasta de Est a Statelor Unite, Andrew aduce în fiecare proiect o energie unică — de la cluburile din Soho, la marile săli de concerte din Europa.

Miercuri, 12 noiembrie, ora 18:00, revine la Craiova într-un recital solo: o seară de jazz melodic, cu accente dramatice și povești muzicale spuse la pian.
Muzeul de Artă Craiova

Biletele sunt disponibile la Filarmonica „Oltenia” sau online. Link în comentarii.

Recitalul nu este inclus în abonament.

Stand Up Comedy cu Natanticu și Edi Rădoiu | Ce vrăji mi-a făcut Eliza
2025-11-11 19:00 - 20:30 | Promenada Mall, Calea Severinului 61, Craiova, Dolj, România
Craiova: Stand Up Comedy cu Natanticu și Edi Rădoiu | CE VRĂJI MI-A FĂCUT ELIZA
Cineplexx, Craiova
Promenada, Calea Severinului 61, Craiova 200769
marți, 11 noiembrie, ora 19:00
Băieții ăștia pleacă din nou la drum și vin la tine în oraș cu #standupcomedy LIVE și un show unic!
Vorbim despre vacanțe, striptease, pisici sfinx și petrecerea burlacilor. Un show musai de văzut!

Ziua Independenței Poloniei la Craiova
2025-11-11 18:00 - 20:00 | Dolj
Vă așteptăm să sărbătorim împreună 𝗭𝗶𝘂𝗮 𝗜𝗻𝗱𝗲𝗽𝗲𝗻𝗱𝗲𝗻ț𝗲𝗶 𝗣𝗼𝗹𝗼𝗻𝗶𝗲𝗶
11 noiembrie | ora 18:00
PADMA Specialtea House, Strada Bibescu nr. 68, Craiova
Vom petrece alături de prieteni dragi, cu ceaiuri aromate și o atmosferă de sărbătoare!

Întâlnire cu Doina Ruști la Biblioteca Aman
2025-11-11 17:00 - 18:30 | Biblioteca Județeană Alexandru și Aristia Aman, Str. M. Kogălniceanu, nr. 9, Craiova, Dolj, România
Biblioteca Județeană „Alexandru și Aristia Aman” are plăcerea de a vă invita la un eveniment literar special, dedicat uneia dintre cele mai originale și apreciate voci ale prozei românești contemporane: Doina Ruști.
În cadrul întâlnirii vor fi prezentate cele mai recente romane ale autoarei, „Zavaidoc”, „Ferenike” și „Platanos”, cărți care explorează cu o forță narativă remarcabilă memoria culturală, misterele identității și subteranele pasiunilor omenești.
“Zavaidoc” surprinde destinul unuia dintre cei mai carismatici lăutari ai perioadei interbelice, transformându-i legenda într-un roman vibrant despre artă, iubire și libertate.
“Ferenike” se construiește în jurul unei eroine memorabile, prin care se deschid teme ale feminității puternice, ale rupturilor istorice și ale recuperării de sine.
“Platanos” este un roman distopic, adresat tinerilor, care propune o lume neașteptată, în care libertatea și identitatea sunt puse la încercare printr-o poveste alertă, captivantă și plină de imaginație.
Despre aceste volume și despre pofta de poveste inconfundabilă a Doinei Ruști va vorbi criticul literar Mihai Ene, care va oferi publicului repere de lectură și interpretare. Evenimentul va fi moderat de criticul literar Carmen Theo Făgețeanu, gazdă a unui dialog viu între autor, carte și cititor.
Pentru a completa atmosfera, ne vom lăsa purtați într-o călătorie sonoră în lumea interbelicului, prin momente muzicale oferite de artistii Mircea Suchici, Liviu și Dragoș Ploae.
Evenimentul va avea loc marți, 11 noiembrie, începând cu ora 17:00, în sala „Acad. Dinu C. Giurescu” a Bibliotecii Județene „Alexandru și Aristia Aman”.

Șoriceii Bucătari
2025-11-10 17:30 - 19:00 | Cercul Militar Craiova, Str. Marin Sorescu, nr. 2, Craiova, Dolj, 200642, România
Șoriceii Bucătari
Spectacol muzical cu mascote, personaje și păpuși
VINERI 10 Noiembrie 2025 ora 17:30
Casa Armatei (Cercul Militar) Craiova
Acum ai ocazia să îți întâlnești pe cei mai faimosi șoricei,personajele favorite ale copiilor ,în cadrul celui mai distractiv spectacol pentru copii.
Șoriceii știu cât de important este micul dejun pentru a avea energie întreaga zi, așa că au pregătit pentru cei mici un spectacol muzical inedit.
Alături de cele mai îndrăgite personaje, veți învăța retete delicioase, transmise prin cântec, dans și veselie. O să fie dezvaluit și ingredientul magic, necesar oricărei rețete reușite.
Amplificăm misterul și cu un personaj pofticios, dar cam răutăcios care va fura tortul aniversar. Noroc cu catelusii care rezolvă problema și totul revine la normal în casa prietenilor noștri dragi!
Totul se termină cu un program special de dans, pe care actorii GoldenParty l-au pregatit pentru cei mici- Mini Disco.
Vă așteptăm cu drag la spectacol, să învățăm să gătim împreună pe ritmuri de dans și veselie!!
Durata spectacolului: 50 minute
Spectacol pentru audiență +2 ani

MultiSenzorial Festive Edition: Vivaldi's Four Seasons
2025-11-08 20:00 - 21:00 | Filarmonica Oltenia, Calea Unirii, nr. 16, Craiova, Dolj, 200585, România
Filarmonica Oltenia, Craiova
08 noiembrie 2025, ora 20:00

✨ Experimentați farmecul concertelor „Multisenzorial”, unde locații impresionante din România sunt transformate în scene fascinante pentru un eveniment muzical captivant. Aceste concerte oferă o experiență multisenzorială unică, invitând publicul să se scufunde într-o atmosferă unde lumina lumânărilor și puterea muzicii se contopesc pentru a crea o experiență de neuitat. Fiți parte din magia operelor binecunoscute ale compozitorului Antonio Vivaldi, aduse la viață de violonistul Mircea Grigore Lazăr alături de Ansamblul Sebastian la Filarmonica Oltenia din Craiova, toate sub strălucirea a mii de lumânări.

Informații Generale
📍 Locație: Filarmonica Oltenia, Craiova
🗓️ Data și ora: 8 noiembrie 2025, ora 20:00
⏳ Durata: Concertul durează 60 de minute (porțile se deschid cu 30 minute înainte de începerea concertului)
🎻 12 muzicieni talentați vor interpreta faimoasele opere ale lui Antonio Vivaldi
Solist: Mircea Grigore Lazăr
Ansamblul Sebastian
🚫 Vârsta minimă: 8 ani sau mai mare
Program
🎼Concert No. 1 in E major, Op. 8, RV 269, „Spring”
Allegro
Largo e pianissimo sempre
Allegro pastorale
🎼Concert No. 2 in G minor, Op. 8, RV 315, „Summer”
Allegro non molto
Adagio e piano – Presto e forte
Presto
🎼Concert No. 3 in F major, Op. 8, RV 293, „Autumn”
Allegro
Adagio molto
Allegro
🎼Concert No. 4 in F minor, Op. 8, RV 297, „Winter”
Allegro non molto
Largo
Allegro
☝🏻 Vă rugăm să rețineți că lumânările sunt din ceară și cu mecanism electric din motive de siguranță.
❗️Biletul își pierde valabilitate odată cu începerea evenimentului. Încercăm tot timpul să acomodăm întârzieri cât timp nu compromitem experiența artiștilor și celorlalți spectatori, însă ne rezervăm dreptul de a interzice accesul dacă derularea evenimentului a început sau de a vă așeza într-o secțiune din altă categorie de bilete. Neprezentarea la timp la spectacol nu dă dreptul la rambursarea biletului sau la utilizarea sa la o reprezentație ulterioară.

Gianni Schicchi
2025-11-08 19:00 - 20:30 | Cercul Militar Craiova, Str. Marin Sorescu, nr. 2, Craiova, Dolj, 200642, România
Data: 8 noiembrie 2025
Ora: 19.00
Locația: Cercul Militar
Spectacolul Operei Române Craiova Gianni Schicchi este o bijuterie amuzantă care aduce pe scenă o satiră plină de vervă despre lăcomie și ingeniozitate și o perspectivă comică asupra spiritului uman. Puccini îmbină umorul rafinat cu o muzică bogată în culoare și ritm, pentru a contura un tablou savuros al unei lumi în care inteligența și ironia triumfă asupra ipocriziei. La mai bine de un veac de la premiera mondială, opera continuă să fascineze prin echilibrul perfect dintre comedie și emoție autentică.
Ora si locul evenimentului
Vă așteptăm 8 noiembrie, începând cu ora 19:00 la Cercul Militar Craiova
Preț: 100 RON

MultiSenzorial Festive Edition: Ceaikovski - Lacul lebedelor & Spărgătorul de nuci
2025-11-08 18:00 - 19:00 | Filarmonica Oltenia, Calea Unirii, nr. 16, Craiova, Dolj, 200585, România
Filarmonica Oltenia, Craiova

08 noiembrie 2025, ora 18:00

✨ Experimentați farmecul concertelor „Multisenzorial”, unde locații impresionante din România sunt transformate în scene fascinante pentru un eveniment muzical captivant. Aceste concerte oferă o experiență multisenzorială unică, invitând publicul să se scufunde într-o atmosferă unde lumina lumânărilor și puterea muzicii se contopesc pentru a crea o experiență de neuitat. Fiți parte din magia operelor binecunoscute ale compozitorului Ceaikovski: Lacul lebedelor și Spărgătorul de nuci, aduse la viață de violonistul Mircea Grigore Lazăr alături de Ansamblul Sebastian la Filarmonica Oltenia din Craiova, toate sub strălucirea a mii de lumânări.

Informații Generale
📍 Locație: Filarmonica Oltenia, Craiova
🗓️ Data și ora: 8 noiembrie 2025, ora 18:00
⏳ Durata: Concertul durează 60 de minute (porțile se deschid cu 30 minute înainte de începerea concertului)
🎻 12 muzicieni talentați vor interpreta faimoasele opere ale lui Ceaikovski: Lacul lebedelor și Spargatorul de nuci.
Solist: Mircea Grigore Lazăr
Ansamblul Sebastian
🚫 Vârsta minimă: 8 ani sau mai mare
Program
🦢 Lacul Lebedelor:
🎼 Introducere
🎼 Scena 1
🎼 Vals
🎼 Dans de acțiune – Odette si prințul
🎼 Dansul lebedelor
🎼 Scena finală
💂🏻‍♂️Spărgătorul de Nuci:
🎼 Marș
🎼 Dans rusesc – Trepak
🎼 Dansul Zanei Dulciurilor
🎼 Mama Gigogne și Polichinelle
🎼 Valsul Florilor
🎼 Pas de deux
☝🏻 Vă rugăm să rețineți că lumânările sunt din ceară și cu mecanism electric din motive de siguranță.
❗️Biletul își pierde valabilitate odată cu începerea evenimentului. Încercăm tot timpul să acomodăm întârzieri cât timp nu compromitem experiența artiștilor și celorlalți spectatori, însă ne rezervăm dreptul de a interzice accesul dacă derularea evenimentului a început sau de a vă așeza într-o secțiune din altă categorie de bilete. Neprezentarea la timp la spectacol nu dă dreptul la rambursarea biletului sau la utilizarea sa la o reprezentație ulterioară.

Aniversare 20 ani Viva Dance
2025-11-07 20:00 - 2025-11-09 20:00 | Dolj
ARTIȘTI CONFIRMAȚI
REMUS & ADINA : DANCE DISTRICT, BUCUREȘTICLAUDIU & LILI : REVOLUCION DEL CUERPO, BUCUREȘTIMARIUS & ANDRA : GINGA, BUCUREȘTIALEX & CRISTINA : DANCE XPLOSION, SIBIUALIN ISTRATE : DANCE XPLOSION, SIBIUANGI : VIVA DANCE, CRAIOVAMARIAN & MALINA : BAILANDO CONTIGO, VÂLCEALARA & ȘTEFAN : BAILANDO CONTIGO, VÂLCEAALEX & MARIJEANA : CRAIOVA
DJ SIBYP : VÂLCEA ALEX MAGNUSSON : SIBIU
Mai multe detalii în curând

Zdob și Zdub – Turneu aniversar 30 de ani – Craiova
2025-11-07 19:00 - 21:00 | Sala Polivalentă, Bvd. Ilie Balaci, nr.6, Craiova, Dolj, România
Zdob și Zdub – 30 de Ani de Energie Explozivă!
7 Noiembrie 2025 ora 19:00
Sala Polivalentă, Craiova
Legendarii Zdob și Zdub ajung la Craiova în cadrul Turneului Aniversar – 30 de ani de muzică, pasiune și show autentic!Pe 7 noiembrie, Sala Polivalentă va vibra în ritmuri de rock moldovenesc, folclor balcanic și energie pură – marca Zdubilor!
Invitați speciali: Frații Advahov, maeștrii muzicii tradiționale, vin să aducă o doză de autentic moldovenesc și virtuozitate pe aceeași scenă.
Un spectacol memorabil, unde trecutul și prezentul se întâlnesc într-o explozie de sunet, emoție și energie.

Ultimul cântec al iubirii - dirijor Gheorghe Costin
2025-11-07 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
VINERI, 7 NOIEMBRIE 2025, ORA 19:00ULTIMUL CÂNTEC AL IUBIRII
ORCHESTRA SIMFONICĂ A FILARMONICII „OLTENIA” DIRIJOR: GHEORGHE COSTIN SOLISTĂ: IRINA IORDĂCHESCU (soprană)————În program:– Richard Wagner: Preludiu și Moartea Isoldei din opera „Tristan și Isolda” (Vorspiel und Isoldesliebestod)– Richard Strauss: Ultimele patru cântece pentru soprană și orchestră (Vier letzte Lieder)– Wolfgang Amadeus Mozart: Simfonia nr. 41 în Do major, K. 551, „Jupiter”

MEDCARE 360
2025-11-07 09:00 - 2025-11-09 12:00 | Dolj
MEDCARE 360 își propune să reunească profesioniștii din domeniul sănătății – asistenți medicali, tehnicieni, medici primari / specialiști / rezidenți și studenți – pentru a explora noi direcții și a dezvolta colaborări interdisciplinare în practica medicală.
Conferința va cuprinde sesiuni științifice, workshop-uri și discuții interactive ce vor pune accentul pe inovație, excelență profesională și dezvoltarea unor soluții eficiente în practica de zi cu zi.

Adunarea Poeților 2025 - Întâlnire cu Anton Jurebie
2025-11-06 17:00 - 18:30 | Dolj
Adunarea Poeților 2025 – Întâlnire cu Anton Jurebie
Astăzi, 6 noiembrie, ora 17:00
Shakespeare Hub (fosta Librărie a Școlii)
Intrarea este liberă

Poetul Anton Jurebie este invitatul lui Nicolae Coande, pentru o întâlnire specială cu publicul craiovean.
Evenimentul include conferința „Împotriva negrului total” și lecturi din cel mai recent volum al poetului, „Forme de viață fără apărare” (Ed. Autograf MJM, 2024).

Anton Jurebie, născut la 15 iunie 1962 în Balta Verde (Mehedinți), este unul dintre poeții cu o voce puternică în literatura contemporană. A debutat în 2003 cu „Elegii distrugătoare”, volum premiat de Filiala Craiova a USR.

Printre cărțile sale se numără:
Descompunerea pe jumătate (2005)
Împotriva negrului total (2011)
Ultima vară pe insecta (2013)
Adio, dar rămân cu tine (2016)
Forme de viață fără apărare (2024)

Criticul Al. Cistelecan scrie despre poezia sa:
„O lume de victime condamnate fără scăpare e lumea lui Jurebie, percepută cu acuitatea agonică a unei candori funciare pe care poetul însuși și-o sfîșie provocator. .”

Vă așteptăm astăzi, la Shakespeare Hub Craiova, pentru o întâlnire memorabilă cu unul dintre cei mai nonconformiști poeți ai literaturii române contemporane.

Made in Austria
2025-11-06 17:00 - 18:30 | Teatrul Național Craiova – Sala I. D. Sîrbu, Str. A. I. Cuza, nr. 11, Craiova, Dolj, 200585, România
MADE IN AUSTRIA

Sala Studio “Ion D. Sârbu”, Teatrul Național “Marin Sorescu”, Craiova

Text de Cristina Giurgea, cu un poem introductiv adaptat după Jamson Fitzpatrick
Regia și interpretarea: Cristina Giurgea
Voce: Armin Aschenbrenner

O producție a Mozarteum Universität Salzburg – Thomas Bernhard Institute, Applied Theatre: Critical Theatre Practice and Community

Ce este Salzburg? Și ce înseamnă să fii un adevărat “salzburger”?
Răspunsurile la aceste întrebări diferă – dacă te-ai născut și ai crescut aici, te-ai mutat mai târziu sau ești doar în trecere.

Regizoarea de origine română Cristina Giurgea explorează în proiectul său de master MADE IN AUSTRIA imaginile, stereotipurile și perspectivele legate de Salzburg, punând sub semnul întrebării și deconstruind ideile de “acasă” și identitate, tratând apartenența ca pe o construcție socială.
O rețea de voci locale și elemente interactive invită publicul să provoace presupunerile despre identitatea națională și culturală, despre apartenență și adevăratul sens al ideii de „acasă” într-o lume interconectată.
Până la urmă, aceste stereotipuri reflectă cu adevărat locuitorii reali sau doar reproduc la nesfârșit aceleași imagini în care nimeni nu se mai regăsește cu adevărat?

Vă recomandăm să citiți interviul cu regizoarea Cristina Giurgea de pe Urmele.ro!

ODD COUTURE
2025-11-03 17:00 - 18:30 | Teatrul Național Craiova – Sala I. D. Sîrbu, Str. A. I. Cuza, nr. 11, Craiova, Dolj, 200585, România
Cu: Anamaria Codiță, David Drugaru, Anamaria Feraru, Silvana Mihai, Daniel Stănciucu
Scenografia: Sabina Reus
Universul sonor: Daniel Stănciucu
Text: Alexandru Gorghe
Regia: Mara Oprea
Producția: Platforma de Teatru Politic
Parteneri: Asociația Constantin Hamangiu Bârlad, Centrul de Teatru Educațional Replika
Durată: 1 oră 45 min
Vârsta recomandată: 14+
Cum arată o comedie despre relațiile de muncă într-o industrie textilă care e pe moarte? Și cum arată o comedie despre munca în industria de modă, un domeniu cu un viitor extrem de incert în contextul lipsei de reglementări? Ce coincidență și ce noroc că vă puneți aceste întrebări deoarece: Odd Couture este un spectacol despre două lumi complet diferite, dar interconectate – fabricile de textile și show-urile din industria de modă.
În Odd Couture, o vestă vorbitoare ne spune povestea ei, de la farsele între muncitoare și luptele sindicatului cu direcțiunea fabricii de textile unde a fost concepută, până la accidentele din culisele paradelor de modă unde este expusă și presiunile asupra modelelor tinere care încearcă să intre în această industrie. În călătoria ei, vesta vorbitoare întâlnește directori de fabrică în pragul falimentului, designerițe aflate la prima lor colecție, găini vorbitoare care îi povestesc despre economie și multe alte personaje… O să vedeți la spectacol!
Odd Couture se bazează pe o documentare consistentă, prin interviuri, discuții și întâlniri informale, lectura unor materiale sociologice sau economice, despre industria modei, în context local și internațional.
Spectacolul este rezultatul rezidenței Școala de Teatru Politic 2024, desfășurată la Bârlad și București în august-noiembrie 2024, în cadrul căreia o echipă de artiste și artiști la început de carieră a experimentat dezvoltarea și construcția unui spectacol de teatru despre relații și probleme de muncă. În cadrul rezidenței, echipa a fost îndrumată de artiste și artiști cu experiență în teatru politic (Paula Dunker, Mihaela Michailov, Katia Pascariu, David Schwartz).
Spectacolul este produs în programul multianual Generator Colectiv, cofinanțat de Administrația Fondului Cultural Național. Proiectul nu reprezintă în mod necesar poziția AFCN. AFCN nu este responsabilă de conținutul proiectului sau de modul în care rezultatele proiectului pot fi folosite. Acestea sunt în întregime responsabilitatea beneficiarului finanțării.

Greu de glumit cu Teo, Vio și Costel | Stand Up Comedy Show
2025-11-02 20:00 - 21:30 | Casa de Cultură a Studenților Craiova, Str. Eugeniu Carada, nr. 10, Craiova, Dolj, 200390, România
Craiova | Greu de Glumit | Teo, Vio Costel | Stand-up Comedy |

Cel mai longeviv trio de comedie din România pleacă în turneu și ajung la tine în oraș.

Anunță-ți prieteni și haideți la cel mai tare show de Stand-up Comedy al toamnei!

Locație: Casa de Cultură a Studenților
2 Noiembrie, ora 20.00

Va asteptam la un show cu Teo, Vio si Costel la Casa de Cultura a Studentilor Craiova, in data de 2 noiembrie!

ACROBAȚII 7 – zile din viața unor profesori de țară
2025-11-02 17:00 - 18:30 | Teatrul Național Craiova – Sala I. D. Sîrbu, Str. A. I. Cuza, nr. 11, Craiova, Dolj, 200585, România
Cu: David Drugaru, Anamaria Feraru, Silvana Mihai, Katia Pascariu, Octavian Voina
Scenografia: Irina Gâdiuță
Muzica și versurile: Paul-Ovidiu Cosovanu
Mișcarea scenică: Paul Dunca / Paula Dunker
Asistență regie și producție: Eva Todică
Grafica: Cătălin Rulea
Scenariul și regia: David Schwartz
Documentare: David Drugaru, Anamaria Feraru, Silvana Mihai, Katia Pascariu, David Schwartz, Eva Todică, Octavian Voina
Producția: Platforma de Teatru Politic
Durată: 2 ore
Vârsta recomandată: 14+
Cum se desfășoară viața și munca unui cadru didactic din mediul rural? Care sunt aspirațiile profesorilor și unde se întâlnesc cu necesitățile elevilor? Care este raportul între problemele sistemului de învățământ și problemele structurale ale societății în ansamblu?
Spectacolul spune povestea a cinci profesoare și profesori la o școală gimnazială dintr-o comună fictivă din România. Cinci cadre didactice dedicate, care vor să schimbe lumea de la catedră. Prin intermediul experiențelor acestora pe parcursul unui an școlar se construiește radiografia unei comunități, cu toate tensiunile și contradicțiile specifice procesului de învățământ în mediul rural din România anului 2022.
Spectacolul, deși ficțional, se bazează pe o cercetare riguroasă, desfășurată pe parcursul unui an de zile de echipa artistică, prin intermediul unor interviuri, ateliere de teatru participativ și discuții informale cu diverși actanți din sistemul de învățământ (cadre didactice, elevi, directori, inspectori, lideri de sindicat etc.).
Proiect realizat în parteneriat cu Asociația Constantin Hamangiu din Bârlad, în cadrul programului „Perifeeria – Platforma de Teatru Politic 2021-2022”, program finanțat prin fondurile structurale EEA Grants și de Ministerul Culturii.

Frozen - Regatul Înghețat
2025-11-01 18:00 - 19:30 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
Musicalul “FROZEN, REGATUL ÎNGHEȚAT” vine la TEATRUL NAȚIONAL “Marin Sorescu” din Craiova pe 01 Noiembrie 2025 de la ora 18,00 .

Theater du Soleil Entertainment și echipa musicalului “Frozen Regatul Înghețat”, vă invită să luați parte la un spectacol magic, cu personaje îndrăgite și cunoscute, atât de cei mici cât și de cei mari.
După reprezentațiile de succes de până acum, spectacolul vine la Craiova , cu o adevărată surpriza.
Este un show grandios o adaptare de Zully Mustafa, un musical în limba română, cu dansuri și momente de balet unice, costume și decoruri de basm, care îi vor purta pe cei mici și mari într-o lume de vis alături de cele mai îndrăgite personaje: Prințesa Anna, Regina Elsa, Hans, Kristoff , Olaf și multe altele.
De ce nu ar trebui să ratați așa ceva? Vă putem da o mie de motive pentru a fi alături de noi! Însă pentru a vă convinge că într-adevăr trebuie să faceți parte din noua noastră poveste, vă spunem doar atât: va fi o lume de basm, din care nu veți mai vrea să ieșiți. Va fi magie, vor fi decoruri de basm, proiecții 3D, va fi cântec și dans. Va fi bucurie! Într-un cuvânt : copilărie! Voi când ați fost ultima oară copii?
Vă așteptăm alături profesioniști.
În rolurile principale îi veți putea aplauda pe: Emil Mitrache (Americanul) / Petru Schindler – Nepotul Trol, Ioana Dragomir / Alina Marina Mirica- Răspandac, Vasile Filipescu – Regele Trol, Iulia Miulescu – Elsa, Diana Maria Colea – Anna, Sergiu Antoniu Roban – Hans, Dragoș Darius Sorin / Teodor Ștefan Colea – Cristoff, Catalina Antal – Olaf, Daniela Foiu / Sofia Sânziana Ivan – Sven / Scutier, Alexandra Stroe/ Dariana Elena Jurjuț – Femeia cu Vreascur, miscare scenica Momo Sanno
Decorurile au fost o inovație folosindu-se tehnica de proiecție high- tech 3D virtual reality background, combinată cu efecte de lumină și cu elemente de mobilier real, o premieră pentru un spectacol de teatru românesc.
Vârstă recomandată: 3+
Durata spectacolului: 90 minute
Regia: Elena Nicolau
Compozitor: Nicolae Caragea (Rep. Moldova)
Scenariul: Zully Mustafa
Coregrafia: Momo Sanno
Scenografia: Ovidiu Pascal
Costume: Geanina Punkoști.

Concert simfonic Sheherazada, dirijor Radu Zaharia
2025-10-31 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
VINERI, 31 OCTOMBRIE 2025, ORA 19:00SHEHERAZADA
ORCHESTRA SIMFONICĂ A FILARMONICII „OLTENIA”– DIRIJOR: RADU ZAHARIA– SOLIST: VALENTIN ȘERBAN (vioară)————-În program:– Piotr Ilici Ceaikovski: Concertul în Re major pentru vioară și orchestră, op. 35– Nikolai Rimski-Korsakov: Suita simfonică Sheherazada, op. 35

Halloween @Fado
2025-10-31 17:00 - 23:59 | Fado Irish Pub, Str. Traian Demetrescu, nr. 8, Craiova, Dolj, România
CONCURS de Lip Sync & Costume de Halloween la Fado Pub! Data: 31 OCT. Locație: Fado Pub, Craiova
Regulament Concurs Lip Sync & Costume – Halloween la Fado
Concursul are loc în cadrul petrecerii de Halloween de la Fado Pub –
Fiecare participant (sau echipă) va pregăti un moment artistic ce combină interpretarea prin Lip Sync și costumul de Halloween.
Durata momentului nu trebuie să depășească 5 minute.
Muzica trebuie anunțată la înscriere și adaugata in playlistul HOLLOW FADO CRAIOVA (spotify) https://open.spotify.com/playlist/10EzRG2EHNhMVRGS5uzJM1….
Costumul este parte integrantă a momentului și va fi luat în considerare la jurizare.
Câștigătorul va fi desemnat pe baza impactului artistic al momentului (energie, creativitate, sincronizare, costum).
Organizatorii își rezervă dreptul de a ajusta ordinea intrărilor și de a respinge înscrieri nepotrivite cu tematica.
Premiul se acordă pentru “Cel mai bun moment” al serii.
INSCRIERILE SE FAC ONLINE PE FORMULARUL:
https://docs.google.com/…/1q2kxDZ…/edit

Expoziție temporară „Boli, doctori și suferinzi în Oltenia de altădată”
2025-10-31 09:00 - 17:00 | Muzeul Olteniei – Secția Istorie și Arheologie, Str. Madona Dudu, nr. 14, Craiova, Dolj, România
📌BOLI, DOCTORI ȘI SUFERINZI ÎN OLTENIA DE ALTĂDATĂ
👉Muzeul Olteniei Craiova – Secția Istorie-Arheologie, cu sprijinul Consiliului Județean Dolj, vă invită vineri, 5 septembrie 2025, ora11:00, la vernisajul expoziției temporare „ Boli, doctori și suferinzi în Oltenia de altădată”.
▶️Realizată în parteneriat cu Academia Română – Institutul de Cercetări Socio-Umane din Craiova „C.S. Nicolaescu Plopșor” și Arhivele Naționale – Serviciul Județean Dolj, expoziția aduce în fața publicului o tematică de mare interes: istoria sanitară a Olteniei începând din a doua jumătate a secolului al XIX-lea și până în prima jumătate a secolului al XX-lea.
✨Publicul va putea descoperi, prin intermediul obiectelor, fotografiilor, cărților poștale și documentelor de arhivă, aspecte legate de:
• bolile și epidemiile care au marcat istoria regiunii;
• medici reprezentativi ce au activat în Oltenia;
• înființarea primelor spitale, atât în mediul urban, cât și în cel rural;
• tratamentele și statisticile medicale care au stat la baza politicilor sanitare de mai târziu.
▶️Expoziția beneficiază de expertiza specialiștilor parteneri și oferă o perspectivă documentată și accesibilă asupra felului în care societatea oltenească a răspuns provocărilor medicale de altădată.
📍Evenimentul se va desfășura în spațiul expozițional de la parterul Secției Istorie-Arheologie a Muzeului Olteniei Craiova din str. Madona Dudu, Nr.14 și își propune să aducă publicului vizitator o serie de informații inedite, cu valoare științifică și documentară, dar și cu impact cultural și educativ.
👉Expoziția temporară „ Boli, doctori și suferinzi în Oltenia de altădată”, poate fi vizitată până la sfârșitul lunii octombrie 2025.
⏪Vă așteptăm să descoperiți împreună cu noi o pagină mai puțin cunoscută din istoria Olteniei!

Gala Elena Teodorini
2025-10-30 19:00 - 20:30 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
Data: 30 octombrie 2025
Ora: 19.00
Locația: Teatrul Național Marin Sorescu
Gala Elena Teodorini
În Stagiunea 2025-2026, dedicată Centenarului Elena Teodorini, Opera Română Craiova aduce un omagiu emoționant marii artiste care a dus numele României pe cele mai importante scene lirice ale lumii. Gala Elena Teodorini este o seară de sărbătoare a artei vocale, un eveniment ce evocă strălucirea și eleganța unei epoci de aur a operei.
Renata Vari, Mariana Bulicanu, Licia Toscano, Ioan Cherata și Petrișor Efrem, alături de Orchestra, Corul și Baletul Operei Române Craiova, sub conducerea muzicală a maestrului Marius Hristescu, vor oferi publicului pagini muzicale din operele în care a strălucit Elena Teodorini, reînviind prin muzică momentele care i-au definit cariera. Spectatorii sunt invitați să regăsească farmecul, virtuozitatea și sensibilitatea inconfundabilă ce au făcut-o nemuritoare pe legendara soprană craioveană.
Gala Elena Teodorini se înscrie în seria evenimentelor prin care Opera Română Craiova își onorează patroana spirituală, reafirmând misiunea sa de a păstra vie moștenirea artistică a celei care a contribuit la clădirea scenei lirice românești.
Sub semnul memoriei și al excelenței, Gala Elena Teodorini promite o seară de grație și emoție, o celebrare a frumuseții eterne a operei.
Ora și locul evenimentului
Vă așteptăm 30 octombrie, începând cu ora 19:00 la Teatrul Național Marin Sorescu
Preț: 100 RON
Informații suplimentare:
Agenția Operei Române Craiova de la Sala Polivalentă
Bulevardul Ilie Balaci nr. 6
0351.442.471, agentiadebilete@operacraiova.ro

Trick or Treat…cu prietenii de la Altheon
2025-10-30 18:30 - 20:00 | Locații multiple, Craiova, Dolj, România
Pe 30 octombrie, la ceas de seară, între 18:30 și 20:00, pornim în cea mai veselă misiune fantomatică din oraș: Colindăm de Halloween în zona Altheon și Centrul Vechi al Craiovei!
Nu doar pentru dulciuri și fructe; ci ca să aducem zâmbete și magie pe unde trecem!(Și da… promitem să fim super politicoși când cerem bomboane )
Evenimentul este gratuit, dar plin de bucurie! Costumați haios, puși pe șotii și accesorizați cu zâmbete, vrăjim gazdele cu bună dispoziție și umplem ghiozdănelele cu dulciuri!
Colindăm cu mic, cu mare!Sunt bineveniți toți copiii, dar și frații mai mari, părinții, bunicii – oricine are magia jocului în suflet și are chef de colindat cu fantome prietenoase și vrăjitoare amuzante. Copiii sub 5 ani sunt așteptați însoțiți.Spiritul de familie și prietenie ne face colinda și mai frumoasă!
P.S. Antrenamentul perfect pentru Halloween Ball-ul Altheon din 31 octombrie!
Sună sau scrie un mesaj dacă vrei să te alături colindătorilor! 0784 968 233 explore@altheonmetropolis.com

Antiportret de familie
2025-10-28 20:00 - 21:30 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
AntiPORTRET DE FAMILIE
Teatrul National „Marin Sorescu” Craiova
28 Octombrie 2025 ora 20:00
Să faci parte dintr-o familie înseamnă să zâmbești tot timpul în fotografiile de grup. Dar ce se întâmplă atunci când surâsul îți dispare și unul dintre membrii familiei nu e prezent la portretul de grup? “Antiportret de familie” vă invită în sufrageria familiei Niculescu, unde pereții casei părintești ascund secrete pe care nimeni nu le știe în totalitate iar toată lumea își dorește ceva de la celălalt. Polițistul, femeia înșelată, soțul păcălit, pianistul pierde-vară, corporatista yoghină, activista-influenseriță și tatăl, marele absent, în jurul căruia se desfășoară o poveste amuzant-amară, de tipul Woody Allen s-a întâlnit cu Caragiale și au stat la o bere. Cu umor, ironie si cinism, cu toții încearcă sa descâlcească trecutul aparent atât de complicat pentru a simplifica prezentul și a arăta ce înseamnă, de fapt, o familie.
Distributie: EMILIA POPESCU, MARIUS MANOLE, RALUCA APRODU, STEFAN IANCU, ALIN FLOREA, CATALINA MIHAI
Regie: ALEX BOGDAN
Scenografie: CLARA STEFANA
Costume: MARIA STEFANESCU
Productie: PRESTIGE ART PRODUCTION

Teatrul Național „Marin Sorescu” Craiova - 175 de ani de excelență culturală
2025-10-28 17:00 - 19:00 | Teatrul Național Marin Sorescu Craiova, Str. A. I. Cuza, nr. 11, Craiova, Dolj, 200585, România
TEATRUL NAȚIONAL „MARIN SORESCU” CRAIOVA – 175 DE ANI DE EXCELENȚĂ CULTURALĂ

Anul acesta, Teatrul Național „Marin Sorescu” din Craiova sărbătorește 175 de ani de istorie, artă și emoție.
De la 1850 până astăzi, Naționalul craiovean a fost și rămâne un reper al creației teatrale românești, o scenă a marilor artiști și un loc unde pasiunea pentru teatru s-a transformat, generație după generație, în artă.

Vă invităm să fiți alături de noi la evenimentele aniversare care marchează această sărbătoare:

26 OCTOMBRIE 2025
17:00 – Conferința „Once Upon a Time in Craiova” cu Marina Constantinescu – Sala Ion D. Sîrbu
18:00 – Vernisajul expoziției „Teatrul Național Craiova la 175 de ani” curatoriată de Emil Boroghină – Foaierul TNC

27 OCTOMBRIE 2025
17:00 – Lansarea volumelor:
„Panorama Teatrului Național Marin Sorescu, Craiova (2000 – 2025)” – autor Nicolae Coande
Prezentarea “Istoriei Teatrului Național Craiova, 1850–2000” – autori Alexandru Firescu și Constantin Gheorghiu
19:00 – Spectacol invitat „Medea” – Teatrul Național „Ivan Vazov”, Sofia, regia Declan Donnellan.
21:00 – Spectacol „Oedip Rege” – Teatrul Național „Marin Sorescu”, regia Declan Donnellan.

28 OCTOMBRIE 2025
17:00 – Proiecția interviului cu Emil Boroghină, realizat de Mirela Giodea (TVR) – Muzeul TNC
18:00 – Conferința „Teatrul Național Craiova → spre 2×175 de ani” cu Octavian Szalad

*Accesul la evenimente este liber, în limita locurilor disponibile.
**Accesul la spectacole se face în baza biletelor achiziționate online sau la agenția teatrală.

Trei zile dedicate memoriei, prezentului și viitorului unei instituții care continuă să inspire și să unească prin artă.

Lalele, păsări și beton
2025-10-28 17:00 - 18:30 | Teatrul Național Craiova – Sala I. D. Sîrbu, Str. A. I. Cuza, nr. 11, Craiova, Dolj, 200585, România
Regia: Leta Popescu
Scenariu: Leta Popescu și Diana Mihalașcu
după texte de Ovidiu Cioclov, Doina Gecse-Borgovan, Katia Nanu, Maria Orban, Oana Paler, Laura Stanciu, Livia Stoica, Dana Voicu
Scenografia: Bogdan Spătaru
Muzica: Radu Dogaru
Asistență regie: Diana Mihalașcu
Sunet și lumini: Cătălin Filip și Alex Maftei
Foto și video afiș: Mihai Păcurar
Producător: REACTOR de creație și experiment, Cluj-Napoca
Durata: 90 minute
Vârsta: 14+
Sinopsis
Este 1 martie. Educatoarele cară în brațe kilograme de flori. Cineva moare. Altcineva face gogoși. Cineva face sex. Altcineva moare. Stuful în flăcări mistuie melci. Bătrânii se uită la Etno TV, mamele tinere își găsesc liniștea la H&M, șobolanii descoperă metode contraceptive. Cineva moare. Cineva supraviețuiește. E o pasăre. Pe beton. Înconjurată de pișat și lalele galbene.

Program cultural co-finanțat de Administrația Fondului Cultural Național. Programul nu reprezintă în mod necesar poziţia Administrației Fondului Cultural Național. AFCN nu este responsabilă de conținutul programului sau de modul în care rezultatele programului pot fi folosite. Acestea sunt în întregime responsabilitatea beneficiarului finanțării. Proiect realizat cu sprijinul Primăriei şi Consiliului Local Cluj-Napoca. Partener: UNITER prin fondurile din timbru teatral

Medea
2025-10-27 19:00 - 20:30 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
MEDEA – REGIA DECLAN DONNELLAN – TEATRUL IVAN VAZOV Bulgaria – spectacol itinerant

„Moartea domnului Lăzărescu” - proiecție specială la Craiova
2025-10-26 16:30 - 18:30 | Electroputere Parc Mall, Calea București, nr. 80, Craiova, Dolj, România
„Moartea domnului Lăzărescu”, lungmetrajul regizorului Cristi Puiu, devenit un titlu de patrimoniu cultural, revine în cinematografe la 20 de ani de la lansare pentru o perioadă limitată. O serie de proiecții speciale dedicate întâlnirilor dintre generații și discuțiilor despre neajunsurile perpetuate ale unui sistem care nu pune preț pe empatie vor avea loc în mai multe orașe din țară, în prezența unor membri ai echipei. Pe 26 octombrie, de la 16:30, în Cinema Inspire Electroputere Craiova, filmul „Moartea domnului Lăzărescu” va avea parte de o proiecție specială, iar publicul de toate vârstele poate afla mai multe detalii despre film.
DOSARUL LĂZĂRESCU: REDESCHIS – dialog între generații
Filmul care a pus România pe harta cinematografiei mondiale vorbește în continuare, la fel de actual și puternic, despre umanitate, fragilitate și societate.
BILETE: https://linktr.ee/moarteadomnuluilazarescu
O critică magistrală, plină de umor negru și tulburătoare a unui sistem medical insensibil și ineficient, filmul „Moartea domnului Lăzărescu” a fost descris drept o „odisee puternică” și o „odă crudă la adresa mortalității”, fiind remarcat pentru realismul său, interpretările excelente și portretizarea indiferenței umane alături de momente de bunătate.
Cele peste 50 de premii și selecții naționale și internaționale, sutele de cronici care-i apreciază sensibilitatea, subtilitatea și importanța artistică, mărturiile cineaștilor pe care i-a influențat, dar și ale publicului care l-a descoperit recent, la TIFF, SFR sau la proiecția de gală din 23 septembrie din București, alcătuiesc o bogată și impresionantă carte de vizită.
„Moartea domnului Lăzărescu” nu este doar „o capodoperă incomodă”, ci un film actual și puternic, în care publicul are ocazia să-i (re)descopere actorii care alcătuiesc una dintre cele memorabile distribuții: Ion Fiscuteanu, Luminița Gheorghiu și Doru Ana, alături de Florin Zamfirescu, Adrian Titieni, Dana Dogaru, Monica Bârlădeanu, Dragoș Bucur, Șerban Pavlu, Gabriel Spahiu, Dorian Boguță, Bogdan Dumitrache, Rodica Lazăr, Alina Berzunțeanu, Mihai Brătilă, Clara Vodă, și mulți alții.
„Moartea domnului Lăzărescu” este un titlu de patrimoniu cinematografic, prezentat în cinematografe sub înaltul patronaj al Ministerului Culturii.
Imaginea filmului „Moartea domnului Lăzărescu” este semnată de Oleg Mutu și camera de Andrei Butică, iar montajul de Dana Bunescu. Produs de MANDRAGORA prin Alexandru Munteanu, Anca Puiu și Bobby Păunescu.
